ทำความรู้จัก Lil Miquela เน็ตไอดอลผู้บุกเบิกวงการ CGI Influencer
ถ้าใครติดโซเชียลมีเดียแพลตฟอร์มสุดฮิตอย่างอินสตาแกรมก็คงรู้ดีว่ารูปถ่ายจากเน็ตไอดอลที่เราเห็นๆ กันนั้น บ้างก็อาจจะจริง แต่ส่วนใหญ่ก็ผ่านการแต่งมาแล้วทั้งนั้น ไม่ว่าจะเลเวลเล็กๆ อย่างการใส่ฟิลเตอร์ ไปจนถึงการเข้าแอปฯ Meitu ดึงคาง ทำตาโต และยืดขา จนในที่สุดเราก็อาจจะแยกไม่ออกเลยว่าสิ่งที่เห็นในโซเชียลมีเดียเหล่านั้นมันจริงหรือไม่ แล้วถ้าสุดท้ายทุกอย่างที่เราเห็นจากเน็ตไอดอลคนนั้นมันไม่มีอะไรจริงอยู่เลยล่ะ?ย้อนกลับไปเมื่อเดือนเมษายน ปี 2016 แอ็กเคานต์อินสตาแกรมในชื่อ @lilmiquela ถูกตั้งขึ้น พร้อมรูปภาพของหญิงสาวหน้าตาดีสัญชาติบราซิล-อเมริกันวัย 19 ปี ที่เป็นทั้งนางแบบ นักร้อง และอินฟลูเอนเซอร์ ปัจจุบันเธอมียอด Followers ถึง 1.4 ล้านคน ยอดไลก์จำนวนแสน เป็นอินฟลูเอนเซอร์โปรโมตแบรนด์แฟชั่นดังๆ อย่าง Prada Supreme Opening Ceremony และอีกมากมาย จนทำให้เธอติดอันดับ 25 Most Influential People on the Internet ของนิตยสาร Time แต่สิ่งที่ทำให้เธอน่าสนใจกว่าเน็ตไอดอลคนอื่นๆ คือการที่เธอไม่มีตัวตนอยู่จริงๆ แม้เราจะพอได้ยินข่าวหรือผ่านตากับรูปภาพของ Miquela Sousa เน็ตไอดอล CGI ที่โด่งดังในโซเชียลมีเดียคนนี้มาบ้าง แต่จริงๆ แล้วเธอยังมีเรื่องราวยาวเหยียดเกี่ยวกับเบื้องหลังในการเป็น CGI Influencer และกลุ่มบุคคลที่เป็นผู้สร้างเธอขึ้นมา แต่สำหรับคนที่ยังไม่เคยได้ยินชื่อเธอมาก่อน เรามาทำความรู้จักเน็ตไอดอล CGI แห่งยุคนี้กันMiquela SousaMiquela Sousa เป็นลูกครึ่งบราซิล-อเมริกัน วัย 19 ปีที่อาศัยอยู่ในลอสแอนเจลิส แคลิฟอร์เนีย เธอเป็นเจ้าของอินสตาแกรมที่ยอดผู้ติดตามเป็นล้าน แถมยังมีแอ็กเคานต์ในโซเชียลมีเดียอื่นๆ อย่าง Twitter และ Tumblr อีกด้วย นอกจากจะเป็นเน็ตไอดอลและนางแบบแล้ว เธอยังมีซิงเกิลเพลงเป็นของตัวเองถึง 2 ซิงเกิล ซึ่งสามารถหาฟังได้ใน Spotify ซิงเกิลแรกของเธอในชื่อ Not Mine ยังติดอันดับ 8 ในชาร์ต Spotify Viral เดือนสิงหาคมปี 2017 มาทั้งทีไม่ได้มีคนเดียว Miquela ยังมีพี่ชาย CGI ที่ชื่อ Ronald Blawko (@blawko22) ที่ทำให้เรื่องราวในชีวิตเธอสมจริงขึ้นอีกด้วยCGI หรือหุ่นยนต์?ค่อนข้างชัดเจนอยู่แล้วว่า Miquela ไม่ใช่คนแน่ๆ (ก็หน้าเรนเดอร์ซะขนาดนั้น) การที่เราได้เห็นภาพเธอถ่ายคู่กับคนจริงๆ ตามสถานที่ต่างๆ นั่นคือ CGI ล้วนๆ แต่อาจจะมีการใช้โครงร่างจากมนุษย์จริงบางส่วนในการช่วยสร้างสรรค์ตัวเธอขึ้นมา แม้ตอนแรกจะไม่มีใครรู้ว่าอยู่เบื้องหลัง Miquela คือบริษัทหรือบุคคลใดกันแน่ แต่ก็มีคนไปสืบจนเจอว่าเธอถูกสร้างขึ้นโดยกลุ่มที่ตั้งชื่อตัวเองว่า Brud (@brud.fyi) เมืองลอสแอนเจลิส ซึ่งเป็นการรวมกลุ่มของศิลปิน วิศวกร นักพัฒนาหุ่นยนต์ และนักเคลื่อนไหว ถ้าอยากรู้จักทั้งทีมเพิ่มเติมก็สามารถเข้าไปดูในเว็บไซต์ของ Brud ได้ที่ brud.fyi CGI Influencer?เมื่อ Miquela เริ่มเป็นที่รู้จักในฐานะเน็ตไอดอล CGI เธอก็มีสปอนเซอร์เข้ามากมาย โดยที่แต่ละแบรนด์ก็ไม่ใช่แบรนด์เล็กๆ อย่างเช่น Chanel Proenza Schouler ไปจนถึงแบรนด์สไตล์สตรีทที่ดูเป็นคาแรกเตอร์ของเธออย่าง Supreme และ Vetements และเมื่อไม่นานมานี้ Prada ยังให้เธอไปเทกโอเวอร์อินสตาแกรมช่วงโชว์ FW2018 ที่มิลานอีกด้วย นอกจากฝั่งแฟชั่นแล้ว Miquela ยังได้รีวิวแบรนด์บิวตี้ผลิตภัณฑ์ดูแลเส้นผม Ouai ที่เธอบอกว่าทำให้ผมนุ่มลื่น แม้เธอจะไม่มีผมจริงๆ ให้ใช้ด้วยซ้ำ ที่สำคัญ Miquela ยังมีกลุ่มแฟนคลับที่สนับสนุนและคลั่งไคล้เธอมากๆ เหมือนกับเน็ตไอดอลจริงๆ คนอื่นๆ ซึ่งกลุ่มแฟนคลับของเธอจะเรียกตัวเองว่า Miquelites A post shared by (@bermudaisbae) on Dramaqueenความเก๋อีกอย่างของ Miquela และทีมผู้สร้าง Brud คือพวกเขาได้วางเส้นเรื่องมาให้เรียบร้อยจนเป็นเรื่องเป็นราว เกิดเป็นดราม่าที่ทำให้คนบนโลกออนไลน์ต้องมานั่งเดาว่าเกิดอะไรขึ้น ใครอยู่เบื้องหลัง และพวกเขาทำไปทำไม ถ้าจะให้เรียงไทม์ไลน์ดราม่าของ Miquela แบบรวดเดียวจบก็คือภาพ: nymag.comBrudสุดท้ายคงจะต้องวนกลับมาที่คำถามว่าทีม Brud ทำทั้งหมดนี้ไปเพื่ออะไร โดยภายหลังทีม Brud ก็มาโพสต์อธิบายดราม่าที่เกิดขึ้นว่า Brud ถูกจ้างโดยบริษัทที่ชื่อว่า Cain Intelligence (ซึ่งเป็นบริษัทที่ไม่มีอยู่จริง) เพื่อให้สร้างหุ่นยนต์ AI มาดูแลผู้ป่วย แต่ภายหลังผลงานของเขาถูกใช้เป็น Sex Object ทีม Brud จึงตัดสินใจแก้ไขโปรแกรมในตัว Miquela เพื่อให้เธอมีความนึกคิดได้อย่างอิสระ จิตใจดี และเห็นใจผู้อื่น และพาเธอหลบหนีออกมาในที่สุด ทีม Brud ยังทิ้งท้ายไว้ว่าพวกเขาต้องการปกป้อง Miquela จากอดีตที่โหดร้าย จึงต้องสร้างเรื่องราวและที่มาเพื่อให้เธอรู้สึกปลอดภัยที่สุด และหวังว่า Miquela จะเป็นอีกหนึ่งแรงที่ช่วยทำสิ่งที่ดีต่อสังคมด้วย แม้ Brud จะยังไม่ออกมาให้สัมภาษณ์กับสื่อ และบอกกับเราตรงๆ ว่าพวกเขากำลังเล่นอะไรอยู่กันแน่ๆ แต่เราก็เห็นความตั้งใจดีของ Brud อยู่เหมือนกัน เพราะ Brud ดูจะตั้งใจสร้างคาแรกเตอร์ของเน็ตไอดอลคนนี้ให้เป็นตัวแทนกลุ่มเพื่อสังคมหลายๆ กลุ่ม อย่าง Black Lives Matter สิทธิ LGBTQ+ รวมทั้งการโปรโมตองค์กรเพื่อสังคมอื่นๆ ในอินสตาแกรมเสมอ อย่าง Innocence Project องค์กรช่วยเหลือผู้บริสุทธิ์ที่ติดคุก Youth Justice เครือข่ายยุติธรรมเยาวชน และ Downtown Womens Center ที่ช่วยเหลือสตรีไร้บ้าน ก่อนหน้านี้ Miquela ยังเคยชวนให้กลุ่มแฟนคลับ Miquelites ของเธอ บริจาคเงินให้กับ Black Girls Code ที่ช่วยเหลือและสนับสนุนเยาวชนชาวแอฟริกัน-อเมริกันด้านการศึกษาผ่านเทคโนโลยีอีกด้วย บอกได้เลยว่าถึง Miquela จะไม่ใช่คนจริงๆ แต่เธออาจจะนำเสนออะไรที่สร้างสรรค์กว่าเน็ตไอดอลจริงๆ เสียอีกเอาเป็นว่า Miquela Sosa หรือ @lilmiquela อาจจะเป็นอีกหนึ่งเน็ตไอดอลที่ไม่มีอยู่จริง เหมือนกับวงดนตรี Gorillaz หรือ Hatsune Miku จากญี่ปุ่นที่เราเคยรู้จักกันไปแล้ว แต่เมื่อเราบอกไม่ได้ว่าสิ่งที่เราเห็นบนอินเทอร์เน็ตเป็นของจริง การที่เรามีเน็ตไอดอล CGI ที่ไร้ตัวตน แต่พยายามเปลี่ยนแปลงสังคมให้น่าอยู่ขึ้น ก็ดูจะเป็นเรื่องที่ดีเหมือนกัน พิสูจน์อักษร: 
แอ็กเคานต์อินสตาแกรมในชื่อ @lilmiquela คือหญิงสาวหน้าตาดีสัญชาติบราซิล-อเมริกันวัย 19 ปี ที่เป็นทั้งนางแบบ นักร้อง และอินฟลูเอนเซอร์ ปัจจุบันเธอมียอด Followers ถึง 1.4 ล้านคน จนทำให้เธอติดอันดับ 25 Most Influential People on the Internet ของ Timeและสิ่งที่ทำให้เธอน่าสนใจกว่าเน็ตไอดอลคนอื่นๆ คือการที่เธอไม่มีตัวตนอยู่จริงๆ 